

ที่ มท ๐๘๐๘.๒/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

กันยายน 2562

เรื่อง การกันเงินไว้เบิกเหลื่อมปีและการขยายเวลาเบิกจ่ายเงิน กรณีอยู่ระหว่างกระบวนการอุทธรณ์ตามพระราชบัญญัติ

การจัดซื้อจัดจ้างและการบริหารพัสดุภาครัฐ พ.ศ. 2560

เรียน ผู้ว่าราชการจังหวัด ทุกจังหวัด

อ้างถึง 1. หนังสือกระทรวงการคลัง ที่ กค 0402.5/ว 76 ลงวันที่ 25 กรกฎาคม 2562

2. หนังสือกรมส่งเสริมการปกครองท้องถิ่น ที่ มท 0808.2/ว 3145 ลงวันที่ 8 สิงหาคม 2562

สิ่งที่ส่งมาด้วย สำเนาหนังสือกระทรวงการคลัง ด่วนที่สุด ที่ กค ๐๔๐2.5/ว 94 ลงวันที่ 29 สิงหาคม 2562

ตามที่กรมส่งเสริมการปกครองท้องถิ่นแจ้งว่า กระทรวงการคลังแจ้งแนวทางการกันเงินไว้เบิกเหลื่อมปีงบประมาณซึ่งอยู่ระหว่างกระบวนการอุทธรณ์ตามกฎหมายว่าด้วยการจัดซื้อจัดจ้างและการบริหารพัสดุภาครัฐ โดยให้จังหวัดแจ้งองค์กรปกครองส่วนท้องถิ่นถือปฏิบัติตามหนังสือกระทรวงการคลัง ที่ กค 0402.5/ว 76 ลงวันที่ 25 กรกฎาคม 2562 เรื่อง การกันเงินไว้เบิกเหลื่อมปีและการขยายเวลาเบิกจ่ายเงิน กรณีอยู่ระหว่างกระบวนการอุทธรณ์ตามกฎหมายว่าด้วยการจัดซื้อจัดจ้างและการบริหารพัสดุภาครัฐ ขอกันเงินไว้เบิกเหลื่อมปีและขอขยายเวลาเบิกจ่ายเงิน กรณีอยู่ระหว่างกระบวนการอุทธรณ์ตามกฎหมายว่าด้วยการจัดซื้อจัดจ้างและการบริหารพัสดุภาครัฐ และให้จังหวัดดำเนินการ บันทึกเอกสารสำรองเงินและคัดเลือกรายการ (List) เอกสารสำรองเงิน กรณีมีหนี้ผูกพัน ประเภทเอกสาร (CX) รายการที่ขอกันเงินไว้เบิกเหลื่อมปีและขอขยายเวลาเบิกจ่ายเงินในระบบ GFMIS ตามแนวทางปฏิบัติของกรมบัญชีกลาง และให้จัดส่งหนังสือพร้อมส่งข้อมูลดังกล่าว ทาง E-mail address ของ [Jirapan@dla.go.th](mailto:Jirapan@dla.go.th) ภายในวันที่ 26 กันยายน 2562เพื่อกรมส่งเสริมการปกครองท้องถิ่น จะได้ขอทำความตกลงกับกระทรวงการคลัง (Confirm) ผ่านระบบ GFMIS ได้ทันภายในวันทำการสุดท้ายของเดือนกันยายน 2562 ต่อไป หากไม่ได้รับเอกสารตามกำหนดจะถือว่าจังหวัดไม่ประสงค์จะกันเงินไว้เบิกเหลื่อมปีและขอขยายเวลาเบิกจ่ายเงินทำให้งบประมาณพับไป รายละเอียดปรากฏตามหนังสือที่อ้างถึง นั้น

กระทรวงการคลังแจ้งว่า เพื่อให้แนวทางปฏิบัติในการกันเงินไว้เบิกเหลื่อมปีและการขยายเวลาเบิกจ่ายเงิน กรณีอยู่ระหว่างกระบวนการอุทธรณ์ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ มีความถูกต้อง และสอดคล้องกับนิยามความหมายของคำว่า “หนี้” ตามพระราชบัญญัติวิธีการงบประมาณ พ.ศ. ๒๕๖๑ จึงเห็นสมควรยกเลิกหนังสือกระทรวงการคลัง ที่ กค 0402.5/ว 76 ลงวันที่ 25 กรกฎาคม 2562 เรื่อง การกันเงินไว้เบิกเหลื่อมปีและการขยายเวลาเบิกจ่ายเงิน กรณีอยู่ระหว่างกระบวนการอุทธรณ์ตามกฎหมายว่าด้วยการจัดซื้อจัดจ้างและการบริหารพัสดุภาครัฐ และกำหนดแนวทางปฏิบัติกรณีดังกล่าวขึ้นใหม่ โดยให้หน่วยงานของรัฐที่ได้ดำเนินการจัดซื้อจัดจ้างพัสดุและอยู่ระหว่างกระบวนการอุทธรณ์ตามกฎหมายว่าด้วยการจัดซื้อจัดจ้างและการบริหารพัสดุภาครัฐ สามารถกันเงินไว้เบิกเหลื่อมปีและขยายเวลาเบิกจ่ายเงินงบประมาณได้ โดยให้ดำเนินการดังนี้

/๑. ให้หน่วยงาน…

- 2 -

๑. ให้หน่วยงานของรัฐ ดำเนินการบันทึกเอกสารสำรองเงินกรณีมีหนี้ผูกพันประเภทเอกสาร CX ตามแนวทางปฏิบัติในการกันเงินไว้เบิกเหลื่อมปีและขยายเวลาเบิกจ่ายเงิน กรณีมีหนี้ผูกพัน (ประเภทเอกสาร CX) ตามสิ่งที่ส่งมาด้วย และให้ดำเนินการ List และ Confirm ในระบบ GFMIS ผ่านระบบ GFMIS Web Online ภายในวันที่ ๓๐ กันยายน ๒๕๖๒ เพื่อขอกันเงินไว้เบิกเหลื่อมปีและหรือขยายเวลาเบิกจ่ายเงินดังกล่าว

๒. หน่วยงานดังกล่าวสามารถตรวจสอบผลการพิจารณาในข้อ ๑ ผ่านระบบ GFMIS หากได้รับอนุมัติให้กันเงินไว้เบิกเหลื่อมปีและหรือขยายเวลาเบิกจ่ายเงินและได้ลงนามในสัญญาจัดซื้อจัดจ้างพัสดุเรียบร้อยแล้ว ให้ดำเนินการแก้ไขการบันทึกรายการดังกล่าวจากเอกสารสำรองเงิน ประเภทเอกสาร CX เป็น PO ในระบบ GFMIS ให้แล้วเสร็จภายในวันทำการสุดท้ายของเดือนมีนาคม ๒๕๖๓ เพื่อให้สอดคล้องกับข้อเท็จจริง

ดังนั้น กรมส่งเสริมการปกครองท้องถิ่นจึงขอยกเลิกหนังสือกรมส่งเสริมการปกครองท้องถิ่น ที่ มท 0808.2/ว 3145 ลงวันที่ 8 สิงหาคม 2562 เรื่อง การกันเงินไว้เบิกเหลื่อมปีและการขยายเวลาเบิกจ่ายเงิน กรณีอยู่ระหว่างกระบวนการอุทธรณ์ตามกฎหมายว่าด้วยการจัดซื้อจัดจ้างและการบริหารพัสดุภาครัฐ และให้จังหวัดถือปฏิบัติตามแนวทางการกันเงินไว้เบิกเหลื่อมปีและการขยายเวลาเบิกจ่ายเงิน กรณีอยู่ระหว่างกระบวนการอุทธรณ์ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 ตามหนังสือกระทรวงการคลัง ด่วนที่สุด ที่ กค 0402.5/ว 94 ลงวันที่ 29 สิงหาคม 2562 เรื่อง การกันเงินไว้เบิกเหลื่อมปีและการขยายเวลาเบิกจ่ายเงิน กรณีอยู่ระหว่างกระบวนการอุทธรณ์ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 โดยให้จังหวัดดำเนินการ ดังนี้

1. แจ้งองค์กรปกครองส่วนท้องถิ่นถือปฏิบัติตามหนังสือดังกล่าว

2. หากมีการกันเงินไว้เบิกเหลื่อมปีและการขยายเวลาเบิกจ่ายเงินกรณีดังกล่าว งบเงินอุดหนุน เงินอุดหนุนเฉพาะกิจ และงบกลาง ให้จังหวัดดำเนินการบันทึกเอกสารสำรองเงินและคัดเลือกรายการ (List) เอกสารสำรองเงิน กรณีมีหนี้ผูกพัน ประเภทเอกสาร (CX) รายการที่ขอกันเงินไว้เบิกเหลื่อมปีและขอขยายเวลาเบิกจ่ายเงินในระบบ GFMIS และให้จัดส่งหนังสือขอกันเงินไว้เบิกเหลื่อมปี ถึงกรมส่งเสริมการปกครองท้องถิ่นพร้อมส่งข้อมูลดังกล่าว ทาง E-mail address ของ [Jirapan@dla.go.th](mailto:Jirapan@dla.go.th) โดยให้ใส่ชื่อ“จังหวัด....การกันเงินไว้เบิกเหลื่อมปีและการขยายเวลาเบิกจ่ายเงิน กรณีอยู่ระหว่างกระบวนการอุทธรณ์” เป็นหัวข้อเรื่อง ภายในวันที่ 26 กันยายน 2562เพื่อกรมส่งเสริมการปกครองท้องถิ่น จะได้ขอทำความตกลงกับกระทรวงการคลัง (Confirm) ผ่านระบบ GFMIS ได้ทันภายในวันที่ 30 กันยายน 2562 ต่อไป หากไม่ได้รับเอกสารตามกำหนดจะถือว่าจังหวัดไม่ประสงค์จะกันเงินไว้เบิกเหลื่อมปีและขอขยายเวลาเบิกจ่ายเงิน ทำให้งบประมาณพับไป

3. เมื่อได้รับอนุมัติให้กันเงินไว้เบิกเหลื่อมปีและหรือขยายเวลาเบิกจ่ายเงินและได้ลงนามในสัญญาจัดซื้อจัดจ้างพัสดุเรียบร้อยแล้ว ให้ดำเนินการแก้ไขรายการดังกล่าว โดยบันทึกเลขที่สัญญา วันที่ลงนาม วันที่ครบกำหนด ในระบบ GFMIS ให้แล้วเสร็จภายในวันทำการสุดท้ายของเดือนมีนาคม 2563 เพื่อให้สอดคล้องกับข้อเท็จจริง

/ทั้งนี้ สามารถ...

- 3 -

ทั้งนี้ สามารถดาวน์โหลดรายละเอียดการกันเงินไว้เบิกเหลื่อมปีและการขยายเวลาเบิกจ่ายเงิน กรณีอยู่ระหว่างกระบวนการอุทธรณ์ ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 ได้ตาม QR Code ท้ายหนังสือนี้

จึงเรียนมาเพื่อโปรดทราบและพิจารณาดำเนินการต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

กลุ่มงานการจัดสรรเงินอุดหนุนและพัฒนาระบบงบประมาณ

โทร./โทรสาร 0-2241-9040, ๐-๒๒๔๑-๙๐๔3, ๐-๒๒๔๑-๙๐๐๐ ต่อ ๑๕40

ผู้ประสานงาน

****

“องค์กรปกครองส่วนท้องถิ่นจัดบริการสาธารณะตามมาตรฐานไม่น้อยกว่าร้อยละ 70 ได้อย่างทั่วถึง

เพื่อให้ประชาชนมีคุณภาพชีวิตที่ดี ภายในปี 2565”